CELEX: 32021D0260
Language: lt
Date: 2021-02-11 00:00:00
Title: Komisijos įgyvendinimo sprendimas (ES) 2021/260 2021 m. vasario 11 d. kuriuo pagal Europos Parlamento ir Tarybos reglamento (ES) 2016/429 226 straipsnio 3 dalį patvirtinamos nacionalinės priemonės, skirtos vandens gyvūnų tam tikrų ligų poveikiui riboti, ir panaikinamas Komisijos sprendimas 2010/221/ES (pranešta dokumentu Nr. C(2021) 773) (Tekstas svarbus EEE)

2021 2 19   
               
               
                  LT
               
               
                  Europos Sąjungos oficialusis leidinys
               
               
                  L 59/1
               
            
         KOMISIJOS ĮGYVENDINIMO SPRENDIMAS (ES) 2021/260
         2021 m. vasario 11 d.
         kuriuo pagal Europos Parlamento ir Tarybos reglamento (ES) 2016/429 226 straipsnio 3 dalį patvirtinamos nacionalinės priemonės, skirtos vandens gyvūnų tam tikrų ligų poveikiui riboti, ir panaikinamas Komisijos sprendimas 2010/221/ES
         
            
               (pranešta dokumentu Nr. C(2021) 773)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), visų pirma į jo 226 straipsnio 3 dalį,
         kadangi:
         
                     (1)
                  
                  
                     Tarybos direktyvoje 2006/88/EB (2) nustatyti, inter alia, gyvūnų sveikatos reikalavimai, kurie turi būti taikomi akvakultūros gyvūnus ir jų produktus pateikiant rinkai, importuojant ir vežant tranzitu, minimalios prevencijos priemonės, skirtos informuotumui apie akvakultūros gyvūnų ligas didinti, ir minimalios kontrolės priemonės, kurios turi būti taikomos įtariant tam tikras vandens gyvūnų ligas arba tokių ligų protrūkio atveju. Ta direktyva Reglamentu (ES) 2016/429 panaikinama nuo 2021 m. balandžio 21 d.;
                  
               
                     (2)
                  
                  
                     Reglamento (ES) 2016/429 9 straipsnio 1 dalies d punktas yra susijęs su kontrolės taisyklėmis, taikomomis į sąrašą įtrauktų ligų, dėl kurių reikalingos priemonės, kad patekusios į Sąjungą arba dėl perkėlimo ar vežimo tarp valstybių narių jos neišplistų, atžvilgiu;
                  
               
                     (3)
                  
                  
                     Sąjungos akvakultūra yra labai įvairi kalbant apie valstybėse narėse auginamas rūšis ir naudojamas gamybos sistemas ir tikėtina, kad ilgainiui ši įvairovė didės. Todėl tam tikros ligos, kurios nėra įtrauktos į sąrašą pagal Reglamento (ES) 2016/429 9 straipsnio 1 dalies d punktą, gali vis dėlto būti aktualios tam tikroms valstybėms narėms arba dėl to, kad tose valstybėse narės yra tų rūšių, arba dėl tose valstybėse narėse naudojamų akvakultūros produktų gamybos metodų rūšies. Jei liga, kuri nėra įtraukta į sąrašą, kaip nurodyta Reglamento (ES) 2016/429 9 straipsnio 1 dalies d punkte, kelia didelę riziką vandens gyvūnų sveikatai tose valstybėse narėse, valstybės narės, siekdamos kontroliuoti ligos plitimą, gali priimti nacionalines priemones pagal to reglamento 226 straipsnio 1 dalį, jei tos priemonės yra tinkamos ir būtinos tikslams pasiekti;
                  
               
                     (4)
                  
                  
                     siekiant užtikrinti, kad valstybės narės pasiūlytos nacionalinės priemonės būtų tinkamos ir būtinos, Komisijai turi būti iš anksto pranešta apie visas priemones, kurios gali turėti poveikio vandens gyvūnų perkėlimui ar vežimui iš vienos valstybės narės į kitą, kad tas priemones būtų galima patvirtinti ar, jei reikia, iš dalies pakeisti;
                  
               
                     (5)
                  
                  
                     tam tikros valstybės narės gavo pritarimą priimti nacionalines priemones vandens gyvūnų tam tikrų ligų poveikiui riboti pagal Direktyvos 2006/88/EB 43 straipsnį. Komisijos sprendime 2010/221/ES (3) pateikta išsami informacija apie tas valstybes nares ir ligas, kurių atžvilgiu nustatytos nacionalinės priemonės;
                  
               
                     (6)
                  
                  
                     tam tikroms valstybėms narėms suteiktas koi herpeso viruso infekcija neužkrėstos teritorijos statusas arba jos įgyvendina patvirtintą tos ligos likvidavimo ar priežiūros programą pagal Direktyvą 2006/88/EB. Tačiau koi herpeso viruso infekcija šiuo metu įtraukta į sąrašą kaip E kategorijos liga pagal Komisijos įgyvendinimo reglamentą (ES) 2018/1882 (4), o tai reiškia, kad ji yra į sąrašą įtraukta liga, dėl kurios Sąjungoje reikia vykdyti priežiūrą. Todėl gali būti svarstoma jos atžvilgiu nustatyti nacionalines priemones pagal Reglamento (ES) 2016/429 226 straipsnį;
                  
               
                     (7)
                  
                  
                     siekiant užtikrinti sklandų perėjimą prie naujos tvarkos pagal Reglamentą (ES) 2016/429, susijusios valstybės narės turi nuo 2021 m. balandžio 21 d. prašyti nacionalinių priemonių patvirtinimo pagal Reglamento (ES) 2016/429 226 straipsnio 2 dalį;
                  
               
                     (8)
                  
                  
                     Komisija įvertino susijusių valstybių narių pasiūlytas priemones atsižvelgdama į Pasaulinės gyvūnų sveikatos organizacijos (OIE) standartus (5) ir bendrą aptariamų ligų ir siūlomų priemonių poveikį Sąjungai. Komisija mano, kad susijusios valstybės narės įrodė, kad tas priemones patvirtinti yra tinkama ir būtina siekiant užkirsti kelią aptariamoms ligoms patekti į jų teritorijas ar kontroliuoti jų plitimą tarp valstybių narių. Susijusios valstybės narės turėtų būti atitinkamai išvardytos šio sprendimo prieduose;
                  
               
                     (9)
                  
                  
                     pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, pasibaigus Susitarime dėl išstojimo numatytam pereinamajam laikotarpiui Reglamentas (ES) 2016/429 ir juo grindžiami Komisijos aktai taikomi Jungtinei Karalystei ir jos teritorijoje, kiek tai susiję su Šiaurės Airija. Dėl tos priežasties Jungtinė Karalystė (Šiaurės Airija) turėtų būti atitinkamai įtraukta į šio sprendimo priedus;
                  
               
                     (10)
                  
                  
                     siekiant apsaugoti sveikatos būklę valstybėse narėse, kurių nacionalinės priemonės konkrečios ligos atžvilgiu yra patvirtintos pagal Reglamento (ES) 2016/429 226 straipsnio 3 dalį, reikalaujama, kad aptariamoms ligoms imlių vandens gyvūnų rūšių siuntos būtų valstybės narės arba jos dalies, kuri yra neužkrėsta ta liga, kilmės. Prie tokių siuntų turi būti pridėtas oficialus sertifikatas, patvirtinantis liga neužkrėstos teritorijos statusą;
                  
               
                     (11)
                  
                  
                     gyvūnų sveikatos sertifikatai, kuriais patvirtinama į valstybę narę ar jos dalį, kurios atžvilgiu pagal Reglamento (ES) 2016/429 226 straipsnio 3 dalį patvirtintos nacionalinės priemonės, siunčiamos siuntos kilmės vieta, yra įtraukti į atitinkamus Komisijos įgyvendinimo reglamente (ES) 2020/2236 (6) nustatytus vandens gyvūnų vežimo tarp valstybių narių oficialių sertifikatų pavyzdžius. Šie gyvūnų sveikatos sertifikatai turi būti naudojami tada, kai išvardytų rūšių vandens gyvūnai yra skirti valstybei narei arba jos daliai, kurios atžvilgiu Komisija yra patvirtinusi nacionalines priemones pagal Reglamento (ES) 2016/429 226 straipsnio 3 dalį;
                  
               
                     (12)
                  
                  
                     šiuo sprendimu patvirtintos nacionalinės priemonės turėtų būti taikomos tik tol, kol jos tebėra tinkamos ir būtinos siekiant užkirsti kelią ligų patekimui į atitinkamas valstybes nares ar kontroliuoti jų plitimą tarp valstybių narių. Tam, kad Komisija galėtų reguliariai vertinti tokių priemonių tinkamumą ir būtinumą ir būtų sudaryta galimybė prireikus iš dalies pakeisti priemones, valstybės narės turėtų Komisijai siųsti metinę ataskaitą, kurioje būtų išsamiai aprašytas priemonių veikimas ankstesniais metais. Į tokias metinės ataskaitas ir kitas susijusias ataskaitas turėtų būti įtraukta tam tikra Komisijos įgyvendinimo reglamente (ES) 2020/2002 (7) nustatyta informacija;
                  
               
                     (13)
                  
                  
                     pagal Reglamento (ES) 2016/429 226 straipsnio 3 dalį patvirtintos likvidavimo programos turėtų per pagrįstą laikotarpį pagerinti su liga susijusią padėtį. Nuoseklumo dėlei šis laikotarpis neturėtų būti ilgesnis nei laikotarpis, per kurį turi būti užbaigta C kategorijos ligos likvidavimo programa. Todėl pagal Reglamento (ES) 2016/429 226 straipsnio 3 dalį patvirtintos likvidavimo programos taikymo laikotarpis turėtų būti ne ilgesnis kaip 6 metai nuo tos dienos, kai Komisiją ją patvirtino pirmą kartą. Tinkamai pagrįstais atvejais ir susijusių valstybių narių prašymu Komisija turėtų turėti galimybę pratęsti likvidavimo programos taikymo laikotarpį dar 6 metams. Šis maksimalus taikymo laikotarpis yra nustatomas siekiant suteikti pakankamai laiko, per kurį gali būti užbaigta likvidavimo programa, kartu užkertant kelią neproporcingam ir ilgalaikiam vandens gyvūnų perkėlimo Sąjungoje sutrikdymui;
                  
               
                     (14)
                  
                  
                     Sąjungos teisės aktų aiškumo dėlei Sprendimas 2010/221/ES turėtų būti panaikintas;
                  
               
                     (15)
                  
                  
                     Reglamentas (ES) 2016/429 taikomas nuo 2021 m. balandžio 21 d., todėl šis sprendimas turėtų būti taikomas nuo tos pačios dienos;
                  
               
                     (16)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Dalykas ir taikymo sritis
            Šiuo sprendimu pagal Reglamento (ES) 2016/429 226 straipsnio 3 dalį patvirtinamos nacionalinės priemonės, kurias priėmė tos valstybės narės ar tų valstybių narių dalys, kurios yra įtrauktos į I ir II priedo sąrašus, siekiant riboti vandens gyvūnams kenkiančių tam tikrų ligų poveikį, ir juo nustatoma:
            
                        a)
                     
                     
                        pirminio ir tolesnio tų priemonių patvirtinimo sąlygos;
                     
                  
                        b)
                     
                     
                        vandens gyvūnų perkėlimo tarp valstybių narių apribojimai;
                     
                  
                        c)
                     
                     
                        valstybių narių pareigos teikti ataskaitas.
                     
                  
         
            2 straipsnis
            Nacionalinių priemonių liga neužkrėstose teritorijose patvirtinimas
            Valstybės narės arba jų dalys, įtrauktos į I priedo lentelės antrą ir ketvirtą skiltis, yra laikomos neužkrėstomis tos lentelės pirmoje skirtyje išvardytomis ligomis ir pagal Reglamento (ES) 2016/429 226 straipsnio 3 dalį joms suteikiamas patvirtinimas priimti nacionalines priemones.
         
         
            3 straipsnis
            Ligų, kurioms taikomos nacionalinės priemonės, likvidavimo programų patvirtinimas
            
               1.   Patvirtinamos II priedo lentelės antroje skiltyje išvardytų valstybių narių patvirtintos tos lentelės pirmoje skiltyje išvardytų ligų, kurioms taikomos nacionalinės priemonės, likvidavimo programos, skirtos tos lentelės ketvirtoje skiltyje išvardytoms teritorijoms.
            
            
               2.   Likvidavimo programos taikymo laikotarpis yra ne ilgesnis kaip 6 metai nuo tos dienos, kai Komisiją ją patvirtino pirmą kartą. Tinkamai pagrįstais atvejais Komisija gali atitinkamų valstybių narių prašymu pratęsti likvidavimo programos taikymo laikotarpį dar 6 metams.
            
         
         
            4 straipsnis
            Ligai imlių rūšių vandens gyvūnų perkėlimas tarp valstybių narių ar jų dalių, kuriose taikomos nacionalinės priemonės, įskaitant likvidavimo programas
            III priedo antroje skiltyje išvardytų ligoms imlių rūšių vandens gyvūnai į valstybes nares ar jų dalis, išvardytas I ar II priedo lentelių antroje ir ketvirtoje skiltyse, perkeliami tik jei jie:
            
                        a)
                     
                     
                        yra valstybės narės ar jos dalies, įtrauktos į I priedo lentelės antrą ir ketvirtą skiltis kaip neužkrėsta aptariama liga, kilmės ir
                     
                  
                        b)
                     
                     
                        prie jų pridedamas kilmės valstybės narės kompetentingos institucijos išduotas oficialus sertifikatas, parengtas pagal atitinkamą gyvūnų sveikatos sertifikato pavyzdį, nustatytą Įgyvendinimo reglamento (ES) 2020/2236 I priedo 1, 2, 3 arba 5 skyriuose, kuriame nurodomos garantijos, susijusios su konkrečiomis aptariamomis nacionalinėmis priemonėmis.
                     
                  
         
            5 straipsnis
            Valstybių narių teikiamos metinės ataskaitos
            
               1.   Ne vėliau kaip kiekvienų metų balandžio 30 d. I ir II priedų lentelių antroje ir ketvirtoje skiltyse išvardytos valstybės narės pateikia Komisijai ataskaitą apie atitinkamai patvirtintas 2 straipsnyje nurodytas nacionalines priemones dėl tų valstybių narių ir jų dalių liga neužkrėstos teritorijos statuso arba dėl 3 straipsnyje nurodytų likvidavimo programų.
            
            
               2.   1 dalyje nurodytą ataskaitą sudaro:
               
                           a)
                        
                        
                           informacija apie priemones, kurių imtasi ankstesniais kalendoriniais metais siekiant išlaikyti liga neužkrėstos teritorijos statusą, įskaitant bent informaciją, nustatytą Įgyvendinimo reglamento (ES) 2020/2002 III priede, arba
                        
                     
                           b)
                        
                        
                           informacija apie likvidavimo programos eigą, įskaitant išsamią informaciją apie tyrimus, atliktus ankstesniais kalendoriniais metais ir bent informaciją, nustatytą Įgyvendinimo reglamento (ES) 2020/2002 V priedo 4 skirsnyje.
                        
                     
            
               3.   1 dalyje nurodytoje ataskaitoje išdėstomos priežastys, dėl kurių nurodytas liga neužkrėstos teritorijos statusas arba likvidavimo programa turėtų būti toliau taikoma dar vienus kalendorinius metus. Visų pirma turi būti nurodyti turimi gydymo būdai, vakcinos, ligai atsparūs ištekliai ar kiti svarbūs pokyčiai, jei vienas ar keli iš šių aspektų nuo ankstesnės ataskaitos pateikimo datos tapo perspektyvia galimybe užkirsti kelią aptariamai ligai ir ją kontroliuoti.
            
         
         
            6 straipsnis
            Patvirtintų nacionalinių priemonių dalinis keitimas
            Komisija gali iš dalies pakeisti I ir II prieduose nustatytas nacionalines priemones, jei 5 straipsnio 3 dalyje nurodyta informacija ar kita tokia informacija, susijusi su pokyčiais gyvūnų sveikatos srityje, rodytų, kad perkėlimo tarp valstybių narių apribojimų nustatymas nebėra būtinas ar pagrįstas siekiant užkirsti kelią konkrečios ligos patekimui ar kontroliuoti jos plitimą.
         
         
            7 straipsnis
            Panaikinimas
            Komisijos sprendimas 2010/221/ES panaikinamas nuo 2021 m. balandžio 21 d.
         
         
            8 straipsnis
            Taikymas
            Šis sprendimas taikomas nuo 2021 m. balandžio 21 d.
         
         
            9 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2021 m. vasario 11 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 84, 2016 3 31, p. 1.
         
            (2)  2006 m. spalio 24 d. Tarybos direktyva 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (OL L 328, 2006 11 24, p. 14).
         
            (3)  2010 m. balandžio 15 d. Komisijos sprendimas 2010/221/ES patvirtinti nacionalines akvakultūros ir laukinių vandens gyvūnų tam tikrų ligų poveikio ribojimo priemones pagal Tarybos direktyvos 2006/88/EB 43 straipsnį (OL L 98, 2010 4 20, p. 7).
         
            (4)  2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).
         
            (5)  OIE Vandens gyvūnų sveikatos kodeksas ir OIE Vandens gyvūnų diagnostinių tyrimų vadovas.
         
            (6)  2020 m. gruodžio 16 d. Komisijos įgyvendinimo reglamentas (ES) 2020/2236, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su vandens gyvūnų ir tam tikrų gyvūninių produktų iš vandens gyvūnų siuntų įvežimo į Sąjungą ir vežimo Sąjungoje veterinarijos sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) 1251/2008 (OL L 442, 2020 12 30, p. 410).
         
            (7)  2020 m. gruodžio 7 d. Komisijos įgyvendinimo reglamentas (ES) 2020/2002, kuriuo nustatomos Europos Parlamento ir Tarybos reglamento (ES) 2016/429 taikymo taisyklės, susijusios su pranešimu apie į sąrašą įtrauktas ligas ir ataskaitų dėl jų teikimu Sąjungoje, Sąjungos priežiūros programų ir likvidavimo programų ir ataskaitų teikimo formatu ir procedūromis, liga neužkrėstos teritorijos statuso pripažinimo paraiškos formatu ir procedūromis ir kompiuterine informacine sistema (OL L 412, 2020 12 8, p. 1).
      
      
         
            I PRIEDAS
            
               Valstybės narės (1)
               ar jų dalys, laikomos neužkrėstomis tam tikromis vandens gyvūnams kenkiančiomis ligomis ir kurių atžvilgiu pagal Reglamento (ES) 2016/429 226 straipsnio 3 dalį patvirtintos nacionalinės priemonės
            
            
                        Liga
                     
                     
                        Valstybė narė
                     
                     
                        Kodas
                     
                     
                        Teritorijos, kurios atžvilgiu patvirtintos nacionalinės priemonės, geografinės ribos
                     
                  
                        
                           Koi herpeso viruso infekcija (KHV)
                     
                     
                        Airija
                     
                     
                        IE
                     
                     
                        Visa šalies teritorija
                     
                  
                        Jungtinė Karalystė (Šiaurės Airija)
                     
                     
                        UK (NI)
                     
                     
                        Šiaurės Airija
                     
                  
                        Pavasarinė karpių viremija (PKV)
                     
                     
                        Danija
                     
                     
                        DK
                     
                     
                        Visa šalies teritorija
                     
                  
                        Suomija
                     
                     
                        FI
                     
                     
                        Visa šalies teritorija
                     
                  
                        Vengrija
                     
                     
                        HU
                     
                     
                        Visa šalies teritorija
                     
                  
                        Airija
                     
                     
                        IE
                     
                     
                        Visa šalies teritorija
                     
                  
                        Švedija
                     
                     
                        SE
                     
                     
                        Visa šalies teritorija
                     
                  
                        Jungtinė Karalystė (Šiaurės Airija)
                     
                     
                        UK (NI)
                     
                     
                        Šiaurės Airija
                     
                  
                        Bakterinė inkstų liga (BIL)
                     
                     
                        Airija
                     
                     
                        IE
                     
                     
                        Visa šalies teritorija
                     
                  
                        Jungtinė Karalystė (Šiaurės Airija)
                     
                     
                        UK (NI)
                     
                     
                        Šiaurės Airija
                     
                  
                        Infekcinė kasos nekrozė (IKN)
                     
                     
                        Suomija
                     
                     
                        FI
                     
                     
                        Teritorijos žemyninės dalys
                     
                  
                        Švedija
                     
                     
                        SE
                     
                     
                        Teritorijos žemyninės dalys
                     
                  
                        
                           Gyrodactylus salaris (GS) infekcija
                     
                     
                        Suomija
                     
                     
                        FI
                     
                     
                        Tenojoki ir Näätämöjoki vandens baseinai; Paatsjoki, Tuulomajoki ir Uutuanjoki baseinai laikomi buferinėmis zonomis.
                     
                  
                        Airija
                     
                     
                        IE
                     
                     
                        Visa šalies teritorija
                     
                  
                        Jungtinė Karalystė (Šiaurės Airija)
                     
                     
                        UK (NI)
                     
                     
                        Šiaurės Airija
                     
                  
                        Austrių herpeso virusas – 1 μvar (OsHV-1 μvar)
                     
                     
                        Airija
                     
                     
                        IE
                     
                     
                        1 laikymo vieta. Šip Heiveno įlanka
                        3 laikymo vieta. Kilalos įlanka, Brod Heiveno įlanka ir Blaksodo įlanka
                        4 laikymo vieta. Strimstauno įlanka 5 laikymo vieta. Bertagbojaus įlanka ir Golvėjaus įlanka
                        A laikymo vieta. Trali įlankos veisykla
                     
                  
                        Jungtinė Karalystė (Šiaurės Airija)
                     
                     
                        UK (NI)
                     
                     
                        Šiaurės Airijos teritorija, išskyrus šias dalis: Dandramo įlanką, Kilocho įlanką, Foilo įlanką, Karlingfordo įlanką, Larno įlanką ir Strangfordo įlanką.
                     
                  
                        Lašišinių alfa viruso (LAV) infekcija
                     
                     
                        Suomija
                     
                     
                        FI
                     
                     
                        Teritorijos žemyninės dalys
                     
                  
               (1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame priede nuorodos į valstybes nares apima Jungtinę Karalystę, kiek tai susiję su Šiaurės Airija.
         
      
      
         
            II PRIEDAS
            
               Valstybės narės (1)
               ar jų dalys, kuriose vykdomos vandens gyvūnams kenkiančių tam tikrų ligų likvidavimo programos ir kurių atžvilgiu pagal Reglamento (ES) 2016/429 226 straipsnio 3 dalį patvirtintos nacionalinės priemonės
            
            
                        Liga
                     
                     
                        Valstybė narė
                     
                     
                        Kodas
                     
                     
                        Teritorijos, kurios atžvilgiu patvirtintos nacionalinės priemonės, geografinės ribos
                     
                  
                        Bakterinė inkstų liga (BIL)
                     
                     
                        Švedija
                     
                     
                        SE
                     
                     
                        Teritorijos žemyninės dalys
                     
                  
                        Infekcinė kasos nekrozė (IKN)
                     
                     
                        Švedija
                     
                     
                        SE
                     
                     
                        Teritorijos pakrantės dalys
                     
                  
               (1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame priede nuorodos į valstybes nares apima Jungtinę Karalystę, kiek tai susiję su Šiaurės Airija.
         
      
      
         
            III PRIEDAS
            
               Vandens gyvūnų rūšys, imlios ligoms, dėl kurių tam tikros valstybės (1)
               narės yra priėmusios nacionalines priemones pagal Reglamento (ES) 2016/429 226 straipsnio 3 dalį
            
            
                        Liga
                     
                     
                        Ligai imlios rūšys
                     
                  
                        
                           Koi herpeso viruso infekcija (KHV)
                     
                     
                        Kaip nustatyta Įgyvendinimo reglamento (ES) 2018/1882 priedo lentelės 3 skiltyje
                     
                  
                        Pavasarinė karpių viremija (PKV)
                     
                     
                        Margasis plačiakaktis (Aristichthys nobilis), sidabrinis karosas (Carassius auratus), auksinis karosas (Carassius carassius), baltasis amūras (Ctenopharyngodon idellus), paprastasis karpis (Cyprinus carpio), baltasis plačiakaktis (Hypophthalmichthys molitrix), paprastasis šamas (Silurus glanis), paprastasis lynas (Tinca tinca), paprastoji menkė (Leuciscus idus)
                     
                  
                        Bakterinė inkstų liga (BIL)
                     
                     
                        Visos Salmonidae rūšys
                     
                  
                        Infekcinė kasos nekrozė (IKN)
                     
                     
                        Amerikinė palija (Salvelinus fontinalis), margasis upėtakis (Salmo trutta), atlantinė lašiša (Salmo salar) ir rytinės lašišos (Oncorhynchus spp.), sykas (Coregonus lavaretus)
                     
                  
                        
                           Gyrodactylus salaris (GS) infekcija
                     
                     
                        Atlantinė lašiša (Salmo salar), vaivorykštinis upėtakis (Oncorhynchus mykiss), alpinė šalvis (Salvelinus alpinus), amerikinė palija (Salvelinus fontinalis), europinis kiršlys (Thymallus thymallus), upėtakinė palija (Salvelinus namaycush), paprastasis šlakis (Salmo trutta) ir bet kuri rūšis, turėjusi sąlytį su šiomis rūšimis.
                     
                  
                        Austrių herpeso virusas 1 μνar (OsHV-1 μVar)
                     
                     
                        Didžioji austrė (Crassostrea gigas)
                     
                  
                        Lašišinių alfa viruso (LAV) infekcija
                     
                     
                        Atlantinė lašiša (Salmo salar), vaivorykštinis upėtakis (Oncorhynchus mykiss), paprastasis šlakis (Salmo trutta)
                     
                  
               (1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame priede nuorodos į valstybes nares apima Jungtinę Karalystę, kiek tai susiję su Šiaurės Airija.